ddrg/super_eurlex huggingface dataset:
47.

Navrhovatelia často tvrdia, že pomoc bola priamo zodpovedná za stratu zisku. V prípade konfrontácie s takýmto nárokom by mal vnútroštátny súd vziať do úvahy tieto aspekty: a) Na základe požiadaviek práva EHP na rovnocennosť a účinnosť (71), nemôžu vnútroštátne predpisy vylúčiť zodpovednosť štátu EZVO za stratu zisku (72). Škoda podľa práva EHP môže existovať bez ohľadu na to, či porušenie spôsobilo stratu navrhovateľovho majetku alebo zabránilo zlepšeniu jeho majetkovej situácie. Pokiaľ by vnútroštátne právo takéto vylúčenie obsahovalo, musel by vnútroštátny súd takéto ustanovenie ponechať neuplatnené, pokiaľ ide o žaloby o náhradu škody podľa článku 1 ods. 3 v časti I protokolu 3 k Dohode o dozore a súde. b) Určenie skutočnej výšky ušlého zisku bude jednoduchšie, ak v dôsledku neoprávnenej pomoci príjemca mohol získať zmluvu alebo konkrétnu obchodnú príležitosť od navrhovateľa. Vnútroštátny súd potom môže vypočítať príjem, ktorý mohol navrhovateľovi na základe takej zmluvy vzniknúť. V prípadoch, ak príjemca zmluvu už splnil, zohľadní vnútroštátny súd tiež skutočný vytvorený zisk. c) Ak pomoc viedla len k celkovej strate trhového podielu, sú potrebné zložitejšie hodnotenia škody. Jedným z možných spôsobov riešenia takýchto prípadov by mohlo byť porovnanie situácie so skutočným príjmom navrhovateľa (na základe výkazu zisku a strát) so situáciou s hypotetickým príjmom, ak by neoprávnená pomoc nebola poskytnutá. d) Môžu sa vyskytnúť okolnosti, keď škoda, ktorú navrhovateľ utrpel, presahuje ušlý zisk. Tak to môže byť napríklad vtedy, ak je navrhovateľ v dôsledku neoprávnenej pomoci nútený ukončiť podnikanie (napr. kvôli platobnej neschopnosti).
1d)

Pôvodný odsek 17A.2 ods. 10 sa nahrádza novým odsekom 17A.2 ods. 11 s nasledujúcim textom: „Kapacita súkromného zaisťovacieho trhu sa mení. To znamená to, že definícia obchodovateľných rizík nie je nemenná a postupom času sa môže meniť. Definícia sa preto môže prehodnocovať, konkrétne uplynutím platnosti tejto kapitoly. Orgán sa o svojom prehodnotení poradí so zástupcami štátov EZVO s príslušnými skúsenosťami v tejto oblasti a s ostatnými zainteresovanými stranami. V prípade potreby sa pri zmenách a doplneniach definície bude musieť zohľadniť oblasť pôsobnosti právnych predpisov EHP, ktorými sa riadi poistenie vývozných úverov, aby sa predišlo akémukoľvek konfliktu alebo právnej neistote.“
SK Úradný vestník Európskej únie C 304/36

Schválenie štátnej pomoci podľa článku 61 Dohody o EHP a článku 1 ods. 3 časti I protokolu 3 k Dohode o dozore a súde

Rozhodnutie Dozorného orgánu EZVO nevzniesť námietky

(2005/C 304/14)

Dátum prijatia:

Štát EZVO: Nórsko

Číslo pomoci: Vec 56573

Názov: Schéma štátnej pomoci na zníženie emisií oxidov dusíka z plavidiel uvedených v nórskom námornom registri

Účel: Primárnym účelom schémy štátnej pomoci je ochrana životného prostredia znížením emisií oxidov dusíka z námorných plavidiel. Schémou štátnej pomoci sa má uľahčiť financovanie opatrení na zníženie oxidov dusíka, vrátane nákupu nových motorov pre plavidlá

Právny základ: Parliament decision nr 124 of 9 December 2003 (in case nr 2, published in the Parliament journal (Stortingstidende) page 1046-1053, 1071-1073), proposed by The Standing Committee on Business and Industry 3 December 2003 (Proposed decision IV of Innst.S.nr.71 (2003-2004))

Rozpočet/Trvanie: 500 miliónov NOK na pôžičky a 75 miliónov NOK na úrokové subvencie. Schéma sa realizuje do 31. decembra 2005

Autentický text rozhodnutia, z ktorého boli odstránené všetky dôverné informácie, je možné nájsť na:

http://www.eftasurv.int/fieldsofwork/fieldstateaid/stateaidregister
4.4.

Ak sa ponúkne nový výkon podľa bodu 3.1 a prevádzkovateľ a okres (okresy) ako správna jednotka, ktorej sa zmena týka, sa nemôžu dohodnúť na letových poriadkoch podľa bodu 4.3, prevádzkovateľ môže požiadať o schválenie iného letového poriadku pre nový výkon/novú ponuku miest na sedenie nórske ministerstvo dopravy a komunikácií podľa bodu 4.1. To však neznamená, že prevádzkovateľ môže žiadať o schválenie letového poriadku, ktorý neobsahuje potrebné zvýšenie výkonu. Na to, aby ministerstvo mohlo schváliť takýto návrh prevádzkovateľa, pre letové poriadky k novému výkonu/novému počtu miest, odlišných od tých, ktoré možno podľa bodu 4.3. dohodnúť s okresom (okresmi) ako so správnou jednotkou, ktorej sa zmena týka, musia byť závažné dôvody.
(1)

Dozorný orgán EZVO by mal postupne smerovať k zavedeniu systému, ktorý by umožňoval odhad prítomnosti pesticídov v potravinách. Na umožnenie realistických odhadov by mali byť dostupné údaje o monitorovaní rezíduí pesticídov vo viacerých potravinách, ktoré predstavujú hlavné zložky európskej výživy. Vo všeobecnosti sa uznáva, že hlavné zložky európskej výživy pozostávajú približne z 20 až 30 potravinových výrobkov. Vzhľadom na zdroje dostupné pre monitorovanie rezíduí pesticídov na vnútroštátnych úrovniach sú štáty EZVO v rámci koordinovaného monitorovacieho programu každý rok schopné analyzovať iba vzorky ôsmich výrobkov. V používaní pesticídov nastávajú zmeny v časovom horizonte trojročných cyklov. Preto by mal byť každý druh pesticídu monitorovaný na 20 až 30 potravinových výrobkoch v sériách cyklov trvajúcich 3 roky.
(12)

Platí všeobecná zásada, že pomoc na stavbu lodí sa môže poskytovať v súlade s článkom 61 dohody o EHP a článkom 1 v časti I protokolu 3 k dohode o dozore a súde a v súlade so všetkými právnymi predpismi a opatreniami prijatými na týchto základoch vrátane týchto ustanovení: a) nariadenie Rady (ES) č. 659/1999 z 22. marca 1999, ktorým sa stanovujú podrobné pravidlá uplatňovania [ex] článku 93 Zmluvy o ES (8), ako bolo začlenené do časti II protokolu č. 3 k dohode o dozore a súde (9); b) nariadenie Komisie (ES) č. 68/2001 z 12. januára 2001 o uplatňovaní článkov 87 a 88 Zmluvy o ES na pomoc vzdelávaniu (10), ako bolo začlenené do dohody o EHP rozhodnutím Spoločného výboru EHP č. 88/2002 z 25. júna 2002 (11); c) nariadenie Komisie (ES) č. 69/2001 z 12. januára 2001 o uplatňovaní článkov 87 a 88 Zmluvy o ES na pomoc de minimis (12), ako bolo začlenené do dohody o EHP rozhodnutím Spoločného výboru EHP č. 88/2002 z 25. júna 2002 (13); d) nariadenie Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy o ES na štátnu pomoc malým a stredným podnikom (14), ako bolo začlenené do dohody o EHP rozhodnutím Spoločného výboru EHP č. 88/2002 z 25. júna 2002 (15); e) nariadenie Rady (ES) č. 1177/2002 z 27. júna 2002 o dočasných ochranných opatreniach v sektore stavby lodí (16), ako bolo začlenené do dohody o EHP rozhodnutím Spoločného výboru EHP č. 170/2002 zo 16. decembra 2002 (17); f) usmernenia orgánu o pomoci na záchranu a reštrukturalizáciu firiem v ťažkostiach (18); g) usmernenia orgánu o pomoci na ochranu životného prostredia (19); h) rámec pomoci na výskum a vývoj (20).